NASTASE+ELENA+-+portofoliu

=Năstase Elena - portofoliu=

=INTERACŢIUNI. FORŢE= Capitolul este prezent şi în clasa a VI-a şi în clasa a VII-a şi pune bazele înţelegerii noţiunilor de interacţiune, forţă, cauzalitate. Activităţile de învăţare diverse îi vor familiariza pe elevi cu aceste concepte şi ei vor reuşi să-şi explice ştiinţific fenomenele pe care le întâlnesc în viaţa de zi cu zi.

Întrebare esenţială:

 * Ce forţe ne guvernează existenţa?

Întrebările unităţii de învăţare:

 * Ce le face pe corpuri să-şi schimbe starea mecanică sau forma?
 * Ce importanţă au interacţiunile în natură?
 * Cum putem exprima cantitativ (matematic) modul cum interacţionează corpurile?
 * Cum putem folosi experienţa de viaţă în procesul învăţării?

Întrebări de conţinut:

 * Ce efecte pot avea interacţiunile asupra corpurilor?
 * Cum se manifestă efectul static al forţei? Dar cel dinamic?
 * Ce provoacă mişcarea corpurilor?
 * Ce le face pe corpuri să se oprească?
 * Cum poţi schimba poziţia unui corp?
 * Cum poţi schimba forma unui corp?
 * Ce determină schimbarea vitezei unui corp?
 * Ce tipuri de forţe aţi întâlnit până acum? Denumiţi-le.
 * De ce nu trebuie să confundăm greutatea cu masa unui corp?
 * Ce legătură există intre forţă şi deformare?
 * De ce forţa de frecare este folositoare? Dar dăunătoare?